Keyeyê Şenyaşari roja 826. de verê Edlîyeya Riha de çalakîya xo rê dewam keno.
Wekîlê Partîya Çep a Keske yê Riha Ferît Şenyaşarî tîya de qisey kerd û pare kerd ke bêedaletî dewam kena. Ferît Şenyaşarî vat: ''Eke Wezîrê Edaletî yo newe waştişanê ma nîyaro ca, edaletî peyda nêkero ez û dadîya xo ma do şorê Anqara, pankarta xo verê Wezîrîye de daliqnê û uca de nobeta xo rê dewam bikerê.''
Emîne Şenyaşar zî îfade kerd ke ê hîrê serrî yo nobeta edaletî kenê. Emîne vat: ''Wa lajê min o tepişte vera bidîyo. Eke wina nêbo ez do şora Anqara de nobete bikera. Keyeyê mi nêweşxane de ame qetilkerdene. Çira no qirkerdiş nêro dîyene?''
